
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 68
                                                                   7 aprilie 2026
privind aplicarea numărului maxim de posturi stabilit pentru U.A.T. Municipiul Sighișoara, în conformitate cu prevederile Ordonanței de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 14.316/03.04.2026 și la Consiliul Local Sighișoara cu nr. 14.327/03.04.2026, de referatul de aprobare, înregistrat cu nr. 14.315/03.04.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa Instituției Prefectului - Județul Mureș cu nr. 3359/S IX, dosar nr. 11 din data de 13.03.2026, înregistrată la Municipiul Sighișoara cu nr. 10.988/16.03.2026, prin care, potrivit prevederilor art. XL alin. (2) din Ordonanța de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale, ne comunică numărul maxim de posturi stabilit pentru U.A.T. Municipiul Sighișoara;

Văzând prevederile Hotărârii Consiliului Local Sighișoara nr. 92/27.06.2024 privind modificarea Organigramei și a Statului de Funcții ale Municipiului Sighișoara, cu modificările și completările ulterioare;

Având în vedere prevederile art. X și art. XL din Ordonanța de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ - teritoriale;

Ținând cont de prevederile Ordonanței de Urgență a Guvernului nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările și completările ulterioare, cu precădere cele ale art. III din aceasta;

Luând în considerare prevederile Legii nr. 273/2006 privind finanțele publice locale, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Ținând cont de prevederile Legii - cadru nr. 153/2017 privind salarizarea personalului plătit din fonduri publice, cu modificările şi completările ulterioare;
Având în vedere Raportul de specialitate al Serviciului Resurse Umane, Administrare Sistem Informatic și Personal Auxiliar, înregistrat cu nr. 14.317/03.04.2026, prin care se propune aplicarea numărului maxim de posturi stabilit pentru U.A.T. Municipiul Sighișoara, în conformitate cu prevederile Ordonanței de Urgență a Guvernului nr. 7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ – teritoriale;
Având în vedere avizele favorabile ale tuturor comisiilor pe domenii de specialitate;
 În temeiul art. 129 alin. (1), alin. (2) lit. „a”, alin. (3) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

H O T Ă R Ă Ş T E:


Art. 1. Se aprobă numărul maxim de posturi comunicat și stabilit de Instituția Prefectului - Județul Mureș, corespunzător U.A.T. Municipiul Sighișoara, pentru anul 2026, după cum urmează:

	Denumirea unității administrativ - teritoriale
	Numărul maxim al posturilor stabilit pentru anul 2026  redus cu 30% cf. O.U.G. nr. 7/2026 *)
	Posturi pentru serviciul public comunitar local de evidența persoanelor potrivit pct. 2 din anexa la O.U.G. nr. 63/2010
	Posturi pentru poliția locală, potrivit pct. 3 din anexa la O.U.G. nr. 63/2010, modificat prin O.U.G. nr. 7/2026
	Posturi adăugate pentru implementarea proiectelor finanțate din fonduri externe nerambursabile potrivit pct. 4 din anexa la O.U.G. nr. 63/2010
	Posturi suplimentare ocupate de șoferii microbuzelor sau autobuzelor școlare
	TOTAL POSTURI **)

	MUNICIPIUL SIGHIȘOARA
	220
	9
	26
	0
	0
	255


*) Numărul maxim de posturi cuprinde funcțiile de primar, viceprimar, secretar general al municipiului, administrator public, personal din cabinetul primarului și al viceprimarului;

**) Numărul total de posturi nu cuprinde excepțiile prevăzute prin prevederile art. III alin. (2) din O.U.G. nr. 63/2010 și anume: a) capitolul bugetar ”Învățământ”; b) capitolul bugetar ”Cultură”; c) capitolul bugetar ”Sănătate”; d) capitolul bugetar ”Asigurări și asistență socială”.

Art. 2. Reorganizarea aparatului de specialitate al Primarului Municipiului Sighișoara, precum și a serviciilor publice locale și/sau instituțiilor subordonate Consiliului Local al Municipiului Sighișoara, după caz, se va realiza până cel târziu la data de 1 iulie 2026.


Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Resurse Umane – Serviciul Resurse Umane, Administrare Sistem Informatic și Personal Auxiliar și Compartimentul Buget, Contabilitate, Salarizare – Direcţia Economică din cadrul Municipiului Sighişoara.
Art. 4. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian
                                                                                                        Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu 15 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Compartimentul Resurse Umane – Serviciul Resurse Umane, Administrare Sistem Informatic și Personal Auxiliar;
  1 ex. Compartimentul Buget, Contabilitate, Salarizare – Direcţia Economică.

  9 ex.

  B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 68/07.04.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


